2023.7.21.
HU
Az Európai Unió Hivatalos Lapja
L 184/77
A BIZOTTSÁG (EU) 2023/1521 VÉGREHAJTÁSI HATÁROZATA (2023. július 19.) a bőrcsomósodáskór vírusával való fertőzöttségre vonatkozó, egyes tagállamokban meghozandó bizonyos, korlátozott időtartamra szóló különleges járványvédelmi intézkedésekről (az értesítés a C(2023) 4811.
számú dokumentummal történt) (EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre, tekintettel a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló, 2016.
március 9-i (EU) 2016/429 európai parlamenti és tanácsi rendeletre („állategészségügyi rendelet”) (1) és különösen annak 71. cikke (3) bekezdésének a) pontjára, mivel: (1)
A bőrcsomósodáskór vírusával való fertőzöttség a szarvasmarhafélék vektorok által terjesztett betegsége, amely jelentős gazdasági veszteségekkel jár, csökkenti a tejhozamot, beteges soványságot, tartós bőrkárosodást, számos másodlagos szövődményt és hónapokig elhúzódó krónikus kimerültséget okoz, továbbá tilalmakat von maga után.
A betegség Afrikában endémiás, és szerepel a bejelentési kötelezettség alá tartozó betegségeknek az Állategészségügyi Világszervezet (OIE) által vezetett jegyzékében.
(2)
A bőrcsomósodáskór vírusával való fertőzöttség az Unión belül 2015-ben fordult elő először Görögországban.
2016-ban a betegség gyorsan terjedt Délkelet-Európa számos országában, köztük Albániában, Bulgáriában, Görögországban, Koszovóban *, Észak-Macedóniában, Montenegróban és Szerbiában.
A betegség terjedését valamennyi érintett országban hatékonyan megfékezték a szarvasmarhafélék élő homológ vakcinákkal végzett, a vakcinák specifikációinak megfelelően évente megismételt tömeges vakcinázásával.
Emellett a bőrcsomósodáskór által nem érintett Horvátország és Bosznia-Hercegovina megelőző intézkedésként vakcinázást hajtott végre, tekintettel a betegség szomszédos országokban való előfordulására.
(3)
Az (EU) 2016/429 rendelet keretében elfogadták az (EU) 2021/1070 bizottsági végrehajtási rendeletet (2), amely korlátozott időtartamra szóló különleges járványvédelmi intézkedéseket állapít meg a bőrcsomósodáskór vírusával való fertőzöttség ellen.
Az említett végrehajtási rendelet 2023.
április 21-ig volt alkalmazandó.
(4)
Konkrétabban az (EU) 2021/1070 végrehajtási rendelet meghatározza a tagállamok azon körzeteit, amelyekben bőrcsomósodáskór elleni vakcinázást végeznek, valamint az egyes körzeteken belül alkalmazandó különleges járványvédelmi szabályokat.
Ezek a körzetek lehetnek I. típusú, korlátozás alatt álló körzetek, amelyek olyan területen kívül helyezkednek el, ahol a bőrcsomósodáskór vírusával való fertőzöttség kitörését megerősítették, illetve II. típusú, korlátozás alatt álló körzetek, amelyek magukban foglalnak egy olyan területet, ahol a bőrcsomósodáskór vírusával való fertőzöttség kitörését megerősítették.
(5)
Ezen túlmenően az (EU) 2021/1070 végrehajtási rendelet korlátozásokat írt elő a szarvasmarhaféléknek és az azoktól származó termékeknek, szaporítóanyagoknak és állati melléktermékeknek az I. és II. típusú, korlátozás alatt álló körzetből történő mozgatására, valamint az e korlátozásoktól való eltérésekre vonatkozóan.
Ezenkívül szabályokat állapított meg a felelős személyek állategészségügyi bizonyítványokkal kapcsolatos kötelezettségeire vonatkozóan a szarvasmarhaféléknek, szaporítóanyagaiknak és a belőlük származó feldolgozatlan állati mellékter­ mékeknek az I. és II. típusú, korlátozás alatt álló körzetekből e körzeteken kívülre történő mozgatása tekintetében.
(1) HL L 84., 2016.3.31., 1. o. * Ez a megnevezés nem érinti a jogállással kapcsolatos álláspontokat, továbbá összhangban van az 1244/1999 sz.
ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.
(2) A Bizottság (EU) 2021/1070 végrehajtási rendelete (2021. június 28.) a bőrcsomósodáskór vírusával való fertőzöttségre vonatkozó, korlátozott időtartamra szóló különleges járványvédelmi intézkedések megállapításáról (HL L 230., 2021.6.30., 10. o.).